宝山城墙

宝山城墙，来勒中华人民共和国上海市宝山区，明嘉靖十六年（1537年）造个，嘉靖三十三年（1554年）重建个，1960年代拆毁。乃朝还挺宝山城墙遗址搭东南水关遗址。

 历史 
明洪武十九年（1386年），吴淞口西近海1.5公里个地方设置有吴淞江守御千户所，荥阳侯郑遇春会同镇海卫指挥朱永造吴淞所城，貤叫荥阳垒。建文元年（1399年），千户施镇拿东北面改成砖城。永乐十六年（1418年），都指挥谷祥拿砖城增高到2.7丈，挖护城河，宽1.4丈。因为海潮弗断冲刷，城墙慢慢交坍脱，明万历四十八年（1619年）坍进海里向。。

嘉靖十六年（1537年），兵备副使王仪来了旧吴淞所城西南1里处另外造仔新吴淞所城，亦是土城。嘉靖三十三年（1554年），巡按尚维持让嘉定知县杨旦拿伊改成砖城，周长730丈（2190米），高2.4丈（7.2米），开挖内、外护城河，外护城河宽2.4丈（16.2米），深1丈（3米），内护城河宽2丈，深8尺。设东、南、西、北四面城门外加西北水关，有雉碟1194垛，敌台9处，窝铺40处。万历四年（1576年），副总兵黄应甲造四门城楼，北门有黄应甲写个“海不扬波”额。清顺治七年（1650年），副总兵沈豹来了南门东面增造了只东南水关。清雍正三年（1725年）七月廿九，吴淞所城变成宝山县治。

“一·二八”淞沪战争帮“八·一三”淞沪会战中，城垣畀日军毁唻邪气严重。1956年拆城墙。1960年代初，宝山城墙还有四座城门，弗久畀拆脱，只留下来南门。

现状
宝山城墙遗址
宝山城墙遗址来勒宝山区友谊路街道友谊路1号上海淞沪抗战纪念公园东南角围墙内侧50米处，是一段土丘。另外，来勒宝山中学个西围墙搭校舍西北角老城墙基础还有，好挖到城砖。2002年11月12号，宝山区人民政府拿伊当成宝山区纪念点。

东南水关遗址
东南水关遗址来勒宝山城墙遗址西面，本来是城里向去南门外个水道，是花岗石材质个单孔石拱结构，占地面积6.316平方米，长3.55米，宽1.92米，高2.13米，拱径3.72米。现水道长约2.9米。桥北面两侧各残留一个花岗石材质个水闸残柱，露出地面部分高1.1米，宽0.38米，里向中央有长方形凹槽，宽10厘米，深5厘米。2017年1月9号，宝山区人民政府拿伊当成宝山区文物保护点。

参考文献

Category:上海市城墙
Category:吴淞
Category:上海市宝山区建筑物